गांवों में रोड किनारे गोबर डाला तो होगी कार्रवाई
जावरा | स्वच्छ भारत मिशन के तहत गांवों को गंदगी मुक्त करने के लिए प्रशासन ने एक और मुहिम शुरू की है। इसमें गांवों से निकलने वाली प्रमुख रोड व कच्चे रास्तों के किनारे गंदगी करने वाले, गोबर के ढेर लगाने वाले तथा कचरा फैंकने वालों के खिलाफ कार्रवाई की जाएगी। एसडीएम अनूप कुमार सिंह ने पटवारियों और पंचायत सचिवों को निर्देश दिए हैं।वे हफ्तेभर में जेसीबी, ट्रैक्टर से रोड किनारों से गोबर के ढेर हटवाएं। दोबारा वहां गंदगी या गोबर के ढेर होते हैं तो कानूनी कार्रवाई की जाएगी।
गेहूं के खांपे ना जलाएं- एसडीएम अनूप कुमार सिंह ने किसानों से अपील की है गेहूं की फसल काटने के बाद खेतों में जो अवशेष (खांपे) बचते हैं, उन्हें जलाएं नहीं। क्योंकि इससे वायु प्रदूषण होता है तथा खेतों में मिट्टी की उर्वरा क्षमता प्रभावित होती है।
hin_Deva hin_Deva hin_Deva